CELEX: 62019TN0188
Language: ro
Date: 2019-04-01 00:00:00
Title: Cauza T-188/19: Acțiune introdusă la 1 aprilie 2019 — Regatul Unit/Comisia

20.5.2019   
            
            
               RO
            
            
               Jurnalul Oficial al Uniunii Europene
            
            
               C 172/46
            
         
      Acțiune introdusă la 1 aprilie 2019 — Regatul Unit/Comisia
      (Cauza T-188/19)
      (2019/C 172/60)
      Limba de procedură: engleza
      
         Părțile
      
      
         Reclamant: Regatul Unit al Marii Britanii și Irlandei de Nord (reprezentanți: S. Brandon, Agent, T. Johnston și J. Scott, Barristers)
      
         Pârâtă: Comisia Europeană
      
         Concluziile
      
      Reclamantul solicită Tribunalului:
      
                  —
               
               
                  anularea deciziei Comisiei de a adopta drept definitiv raportul final de audit cu numărul 14-BA262-013, decizie notificată guvernului Regatului Unit prin scrisoarea din data de 20 decembrie 2018, primită la data de 21 ianuarie 2019;
               
            
                  —
               
               
                  obligarea Comisiei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamantul invocă două motive.
      
                  1.
               
               
                  Primul motiv, întemeiat pe faptul că auditorii au săvârșit o eroare de drept atunci când au considerat că erau necesare fișe de pontaj zilnice și, procedând astfel, au interpretat în mod eronat acordurile de grant.
               
            
                  2.
               
               
                  Al doilea motiv, întemeiat pe faptul că raportul final de audit aduce o atingere ilicită încrederii legitime a Met Office (serviciul de meteorologie, Regatul Unit) în faptul că sistemul său de înregistrare a timpului de lucru a posteriori și calculul său lunar al ratelor de costuri indirecte ar răspunde cerințelor acordurilor de grant.